-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཀྱིས་གང་བའི་གཞལ་ཡས་ཁང་ངམ། སངས་རྒྱས་རྣམ་སྣང་གི་རང་བཞིན་གྱི་གཞལ་ཡས་
ཁང་ངོ༌། །ལྷ་མོ་བརྒྱད་གསལ་བའི་ལྷ་རྣམས་ནི། ལྷའི་སྣམ་བུ་ཞེས་པ། པད་མའི་ཕྱི་རོལ་ན་
ཡོད་པ་ལ་ལྷ་མོ་རྣམས་གནས་པ་ཡིན་གྱི། པད་མ་ལ་གནས་པ་མ་ཡིན་པར་སྟོན་པའོ། །ཕྲེང་
་གཅིག་ནི་མུ་ཁྱུད་དོ། །སརྦ་ཏ་ཐཱ་ག་ཏ། ཞེས་སོགས་ནི་དེ་བཞིན་གཤེགས་པ་ཐམས་ཅད་ཀྱི་
གཞལ་ཡས་ཁང་རྡོ་རྗེའི་རང་བཞིན་ང་ཡིན་ནོ་ཞེས་པའོ། །
བ་
རྗེས་སུ་ཆགས་པ་རྡོ་རྗེ་སེམས་དཔའི་ཡན་ལག་ལ། མདོར་བསྟན་པ་ནི། རྣམ་པ་ལྔ་པོ་
ཞེས་པ་ལ་སོགས་པ་སྟེ། ཟླ་བ་ནི་ཕ་ལས་ཐོབ་པའི་ཐིག་ལེ་དཀར་པོ། ཉི་མ་ནི་མ་ལས་ཐོབ་
པའི་ཁམས་དམར་པོ། ས་བོན་ཕྱག་མཚན་ནི་བར་དོ་ནས་འཕོས་པའི་ཡིད་ལུས་ཐམས་ཅད།
གཅིག་ཏུ་གྱུར་པ་ནི་ཁམས་དཀར་དམར་དང༌། ཡིད་ལུས་འདྲེས་པ། གཟུགས་བརྙན་རྫོགས་
པ་ནི། ལུས་ཀྱི་ཡན་ལག་རྫོགས་པ་སྟེ། དེ་རྣམས་ནི་རྒྱུ་མེ་ལོང་ཡེ་ཤེས་ལ་སོགས་པས་ཟིན་
པའམ། འབྲས་བུ་མེ་ལོང་ཡེ་ཤེས་ལ་སོགས་པའི་རྒྱུ་ལ་མེ་ལོང་ཡེ་ཤེས་ལ་སོགས་པའི་བྱིན་
གྱིས་བརླབས་པའི་ཕྱིར། མེ་ལོང་ཡེ་ཤེས་ལ་སོགས་པར་མོས་པ་བྱེད་པས། མེ་ལོང་ཡེ་ཤེས་
ལ་སོགས་པར་བསྒོམ་པར་བྱ་བ་ཡིན་པའི་ཕྱིར། མེ་ལོང་ཡེ་ཤེས། ཡེ་ཤེས་ལ་སོགས་པར་ཐ་
སྙད་བྱས་པའོ། །དེ་ཉིད་སངས་རྒྱས་པར་བཤད་པ་ནི། ཨཱ་ལི་ཞེས་པ་ལ་སོགས་པ་སྟེ། ཨཱ་ལི་
ལས་བྱུང་ཞིང༌། ཨཱ་ལི་དང་ལྡན་པར་སྒོམ་པ་ནི་ཟླ་བའོ། །ཀཱ་ལི་ལས་བྱུང་ཞིང་ཀཱ་ལི་དང་ལྡན་
པར་སྒོམ་པ་རྟ་བདུན་པ་སྟེ་ཉི་མའོ། །དེ་གཉིས་ཀྱི་བར་གྱི་ས་བོན་ནི། བདག་མེད་མའི་ཨོཾ་དང༌།
ཀྱཻ་རྡོ་རྗེའི་ཧཱུཾ་ཡིན་ནོ། །ཕྱག་མཚན་ནི་ཡབ་ཀྱི་རྡོ་རྗེ་དང༌། ཡུམ་གྱི་གྲི་གུག་གོ །དེ་འདྲའི་བསམ་
གཏན་རྡོ་རྗེ་ནི། དེ་ལྟར་བསམ་གཏན་བསྒོམ་པར་བྱ་བའི་རྒྱུ་རྡོ་རྗེ་འཛིན་པའོ། །ཕྱག་རྒྱ་ལྔ་ནི་
སྤྱི་བོའི་འཁོར་ལོ་ལ་སོགས་པའོ། །དཀར་བ་དང་གནག་པ་ནི་ཞལ་དབུས་དང་གཡས་སོ། །
དང་པོ་ནི་ཐོད་པ་དང་པོའོ། །གཞི་ནི་ས་གཞིའོ། །སྣང་བྱེད་ནི་ཉི་མའོ། །མཐར་བྱེད་ནི་གཤིན་
-538-

སྔགས་ལ་འཇུག་པའི་སྒོ་ལས། ཀྱཻ་རྡོ་རྗེའི་མངོན་རྟོགས་ཀྱི་རིམ་པ་བཞུགས། ༧༢༽
རྗེའོ། །སྟག་ལྤགས་ན་བཟའ་ནི། ཤམ་ཐབས་སོ། །སྔོ་བ་ནི་སྐུ་མདོག་གོ །ༀ་པད་མ་སུ་ཁཱ་དྷ་
ར་སོགས་ནི་ཡུམ་དང་། ༀ་མ་ཧཱ་དྭེ་ཥ་སོགས་ནི་ཡབ་ཀྱི་གསང་གནས་བྱིན་གྱིས་བརླབས་ཏེ།
སྔགས་ཀྱི་དོན་བཤད་ཟིན་ཏོ། །
དང་པོར་སྐྱེས་བུ་བསམ་པ་ནི། རྒྱུ་རྡོ་རྗེ་འཛིན་པ་སྒོམ་པའོ། །དེ་ནས་མཁའ་འགྲོ་མ་
བསམ་ཞེས་སྦྱར་ཏེ། བདག་མེད་མ་བསམ་པའོ། །དེའི་འཁོར་ལོ་སྤྲོ་བ་ནི། གཽ་རཱི་ལ་སོགས་
པའི་འཁོར་གྱི་ལྷ་མོ་མངལ་ནས་སྤྲོ་བའོ། །ས་བོན་བརྒྱད་ནི་གཾ་ལ་སོགས་པའོ། །ཧོཿགཉིས་
དབུས་སུ་གནས་པ་ནི་གཉིས་ཀྱི་དབུས་སུ་གནས་པའོ། །སྐུ་གསུང་ཐུགས་ཀྱི་ཡེ་ཤེས་ནི། ༀ་
ཨཱཿཧཱུྃ་གི་རྣམ་པའོ། །བར་མ་དོ་ནི་བུ་ཚའི་སྐྱེ་བ་འདིའི་སྔོན་གྱི་བར་མ་དོའོ། །དེ་ཉིད་ལྷ་མོའི་
པད་མར་སྒོམ་པ་ནི། བར་མ་དོར་ཉམས་པ་ནི་སྐྱེ་སྲིད་དོ། །ལེན་པའི་ཚེ་ཤི་ནས་མངལ་དུ་
འཇུག་པའོ། །མཚམས་ཀྱི་ལྷ་མོ་ནི། པུཀྐ་སཱི་ལ་སོགས་པའོ། །སྐུལ་བ་ནི་ཚད་མེད་བཞིས་
སེམས་ཅན་གྱི་དོན་ལ་སྐུལ་བའོ། །ཐམས་ཅད་རྡོ་རྗེ་འདིས་ཞེས་པ་ནི། ལྷ་མོ་ཐམས་ཅད་རྡོ་རྗེ་
ཆོ་ག་གསུམ་ལས་བསྐྱེད་པའོ། །རང་སྔགས་ཡི་གེ་ནི། ལྷ་མོ་རྣམས་ཀྱི་ས་བོན་གྀ་ལ་སོགས་
པའོ། །རྫོགས་པ་ནི་ཐམས་ཅད་ཚང་བའོ། །ཕྱག་རྒྱ་ནི་ཕྱག་མཚན་གྲི་གུག་ལ་སོགས་པ་
གཡས་པའི་ཕྱག་མཚན་ནོ། །དེ་གྱུར་པ་ལས་བྱུང་བ་ནི་སྐུ་ཡོངས་སུ་རྫོགས་པའོ། །དེ་བཞིན་དུ་
ཐམས་ཅད་ཀྱི་སྙིང་ཁར་ཡང་རང་གི་ས་བོན་དང་། ཕྱག་མཚན་ཡོངས་སུ་གྱུར་པ་ལས། རང་
འདྲའི་ཡེ་ཤེས་སེམས་དཔའ་བསམ་པར་བྱ་སྟེ། དེ་ཡང་རང་དམ་ཚིག་སེམས་དཔའི་སྙིང་ཁའི་
པད་ཉིར་ཡེ་ཤེས་སེམས་དཔའོ། །ཡེ་ཤེས་སེམས་དཔའི་སྙིང་ཁའི་པད་ཉིར་ཧཱུཾ་ལཾ་ལས་བྱུང་
བའི་རྡོ་རྗེ་ཧཱུྃ་གིས་མཚན་པས་མཚོན་པ། ཨཾ་ལས་བྱུང་བའི་གྲི་གུག་ཨཾ་གིས་མཚན་པ་ཡོངས་
སུ་གྱུར་པ་ལས་བདག་མེད་མའི་ཡེ་ཤེས་སེམས་དཔའ་ལ་སོགས་པ་བསམ་པར་བྱའོ། །ཡེ་
ཤེས་རྗེས་སུ་བསམ་པ་ནི། ཡེ་ཤེས་པའི་འཁོར་ལོའོ། །སངས་རྒྱས་དང་བྱང་ཆུབ་སེམས་
-539-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
དཔའ་སྒྲུབ་པ་ནི་བདག་ལ་གཉིས་སུ་མེད་པར་སྒྲུབ་པའོ། །གཞན་དུ་སྤང་མི་བྱ་ནི། རང་ཉིད་
ལྷ་ཐམས་ཅད་ཀྱི་རང་བཞིན་དུ་བལྟས་ཏེ། ཡེ་ཤེས་པ་ལོགས་སུ་མི་བྱའོ། །རྡོ་རྗེ་གསུམ་
གནས་གསུམ་དུ་བསམ་པ་ནི། དཔྲལ་བར་ༀ་ལས་འཁོར་ལོ་ཨོཾ་གྱིས་མཚན་པ་ཡོངས་སུ་
གྱུར་པ་ལས་སྐུ་རྡོ་རྗེ་སྐུ་མདོག་དཀར་པོ་འཁོར་ལོ་དང་དྲིལ་བུ་འཛིན་པ་ལ་སོགས་སྒོམ་
པའོ། །མིང་ཡིག་དང་པོ་ནི། མིག་ཏུ་མ་ལས་གཏི་མུག་རྡོ་རྗེ་མ་ལ་སོགས་པ་བསྐྱེད་པས་དེ་
རྣམས་ཀྱི་མིང་ཡིག་དང་པོའོ། །མི་བསྐྱོད་ཕྱག་རྒྱ་ཅོད་པན་ལ་ནི་རང་བཞིན་ལའོ། །དེའི་ཡེ་
ཤེས་ནི་མི་བསྐྱོད་པ་སྟེ། གཽ་རཱི་དང༌། པུཀྐ་སཱི་ལ་ཕྱག་རྒྱས་རྒྱས་གདབ་པར་བྱའོ། །ཕྱི་མ་དྲུག་
ལས། གཉིས་གཉིས་ཞེས་པ་ནི་ཙོ་རཱི་དང༌། ཤ་ཝ་རཱི་ལ་སངས་རྒྱས་རྣམ་པར་སྣང་མཛད་ཀྱིས་
དབུ་བརྒྱན་པ་ལ་སོགས་པའོ། །སརྦ་ཏ་ཐཱ་ག་ཏ། ཞེས་སོགས་ཀྱི་དོན་ནི་དབང་བསྐུར་བ་རྡོ་
རྗེའི་རང་བཞིན་ང་ཡིན་ཞེས་པའོ། །འབུད་པ་ནི་ཡཾ་ལས་རླུང་། རཾ་ལས་མེ་སྤོར་བ་ལ་སོགས་
པའོ། །འབར་བ་ནི་བདུད་རྩི་ཁོལ་བ་ལ་སོགས་པའོ། །ལྕགས་ཀྱུ་མ་ནི་སྟོབས་འགུགས་པ་ཤ་
ལྔའོ། །ས་བོན་ལྔ་ནི་ནང་གི་ཁམས་བདུད་རྩི་ལྔའོ། །རོ་མྱང་བྱེད་པ་ལ་རྡོ་རྗེ་ནས་འབྲུ་ཙམ་
བསམ་པ་ནི་ལྕེ་ལ་རྡོ་རྗེ་དཀར་དམར་སྦུ་གུ་ཅན་ནས་འབྲུ་ཙམ་སྒོམ་པའོ། །ཨ་མྲྀ་ཏ། ཞེས་
སོགས་བདུད་རྩི་རྡོ་རྗེའི་རང་བཞིན་ང་ཡིན་ཞེས་པའོ། །ཡེ་ཤེས་མཆོད་པ་ནི། དྭངས་ཤིང་
ཐོགས་པ་མེད་པའམ། བདེ་བ་ཆེན་པོ་སྟོང་པ་དང་དབྱེར་མེད་པའི་མཆོད་པའོ། །སྤྲོ་བ་ནི་རང་
གི་སྙིང་ཁའི་ཧཱུཾ་ལས་སྤྲོ་བའོ། །འཁོར་ལོའི་བདག་པོ་ནི་གཙོ་བོའོ། །པཱུ་ཛ་སོགས་ནི་མཆོད་པ་
རྡོ་རྗེའི་རང་བཞིན་ང་ཡིན་ཞེས་པའོ། །རྒྱུ་བ་དང་མི་རྒྱུ་བ་ནི་སྣོད་བཅུད་དེ། དེ་ཉིད་འཇིགས་
ཤིང་འགྲོ་བས་འགྲོ་བ་ཞེས་བྱའོ། །སེམས་ཅན་སད་པ་ནི་མ་རིག་པའི་གཉིད་ལས་སད་པའོ། །
སྒྱུ་མའི་སྤྲོས་པ་ནི། བདེ་བ་ཆེན་པོའི་སྐུ་གཅིག་པུ་སྤྲུལ་པ་དུ་མས་འགྲོ་བའི་དོན་མཛད་པའོ། །
རྡོ་རྗེ་སྒྲུབ་པ་ནི་མཆོག་ཏུ་མི་ཕྱེད་པའི་བདེ་བ་ཆེན་པོ་བསྒྲུབས་པའོ། །རྡོ་རྗེའི་ཡིད་ནི་རྟོགས་པ་
-540--

སྔགས་ལ་འཇུག་པའི་སྒོ་ལས། ཀྱཻ་རྡོ་རྗེའི་མངོན་རྟོགས་ཀྱི་རིམ་པ་བཞུགས། ༧༢༽
མི་ཕྱེད་པའི་ཐུགས་སོ། །སྟུ་སྟི། ཞེས་སོགས་ནི་བསྟོད་པ་རྡོ་རྗེའི་རང་བཞིན་ང་ཡིན་ཞེས་པའོ། །
བསྐྱེད་རིམ་ཡན་ལག་གི་དོན་བསྡུ་བ་ནི། རྡོ་རྗེ་རྗེས་སུ་ཞེས་པ་ལ་སོགས་པ་སྟེ། དེ་ལ་
གཞལ་ཡས་ཁང་ནི། རྟེན་ཡིན་པས་སེམས་ཀྱི་རྟེན་ལུས་རྣམ་པར་དག་པའི་གཞལ་ཡས་ཁང་
དབང་ནི་དྲི་མ་དག་པར་བྱེད་པ་ཡིན་པས་སེམས་གཙོ་
རྣམ་པར་སྣང་མཛད་ཀྱི་ཡན་ལག་གོ།
བོར་གྱུར་པ་དབང་བསྐུར་བ་མི་བསྐྱོད་པའི་ཡན་ལག་གོ། བདུད་རྩི་ནི་ལྕེས་མྱང་བ་གསུང་རྣམ་
པར་དག་པ་བདུད་རྩི་མྱང་བ་འོད་དཔག་མེད་ཀྱི་ཡན་ལག་གོ །བསྟོད་པ་ནི་ཡོན་ཏན་གཙོ་བོར་
བསྟོད་པ་ཡིན་པས་བསྟོད་པ་རིན་ཆེན་འབྱུང་ལྡན་གྱི་ཡན་ལག་གོ། མཆོད་པ་ནི་འཕྲིན་ལས་
གཙོ་བོར་གྱུར་པ་ཡིན་པས་མཆོད་པ་དོན་ཡོན་གྲུབ་པའི་ཡན་ལག་གོ །
རྫོགས་པའི་རིམ་པ་ནི། ཡན་ལག་གིས་ཞེས་པ་ལ་སོགས་པ་སྟེ། ཡན་ལག་དྲུག་གི་
ཏིང་ངེ་འཛིན་བསྒོམས་པས་སེམས་ལས་སུ་རུང་བའི་བསམ་གཏན་ཐོབ་ནས། རྫོགས་པའི་
རིམ་པའམ། ཐིམ་པའི་རིམ་པ་མངོན་དུ་འགྱུར་ཏེ། ས་ཆུ་ལ་ཐིམ་པས་སྤྲིན་དང་འདྲ་བའི་སྟོན་
སྣང་མཐོང༌། ཆུ་མེ་ལ་ཐིམ་པས་དུ་བ་དང་འདྲ་བའི་སྟོང་སྣང་མཐོང༌། མེ་རླུང་ལ་ཐིམ་པས་གློག་
དང་འདྲ་བའི་སྟོང་སྣང་མཐོང༌། རླུང་རྣམ་ཤེས་ལ་ཐིམ་པས་མར་མེ་དང་འདྲ་བའི་སྟོང་སྣང་
མཐོང༌། རྣམ་ཤེས་འོད་གསལ་དབུ་མར་ཐིམ་པས་ཐམས་ཅད་སྟོང་པ་ནམ་མཁའ་སྤྲིན་མེད་པ་
ལྟ་བུའི་སྟོང་སྣང་མཐོང་སྟེ། དེ་ཡང་དང་པོར་ཚོགས་ལམ་དུ་ཤའི་མིག་དང་། སྦྱོར་ལམ་དུ་ལྷའི་
མིག་གིས་མཐོང་བ་ལ་སོགས་པར་འགྱུར་བ་ལས། ཕྱིས་སྙིང་རྗེའི་དབང་གིས་ཆུ་ལས་ཉ་ལྡང་
གི་ཚུལ་གྱི་འོད་གསལ་ལས་ལངས་ནས། བརྟན་གཡོ་མ་ལུས་པ་སྒྱུ་མ་ལྟར་སྣང་ལ་རང་
བཞིན་མེད་པ་འཇའ་ལུས་རྡོ་རྗེའི་སྐུར་མཐོང་སྟེ། རྟོགས་པའི་སྐད་ཅིག་གིས་རྨི་ལམ་གྱི་རྣམ་པ་
ལྟར་འཆར་བར་འགྱུར་རོ། ། །
ཁྱད་པར་གཏུམ་མོའི་རྣལ་འབྱོར་ནི། ལྟེ་བར་ཞེས་པ་ལ་སོགས་པ་སྟེ། འོག་སྒོ་འབྱེད་འཛུམ་གྱི་
-541-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ལས་ཀྱི་རླུང་གི་སྦྱོར་བས་ལྟེ་བའི་ཨ་ཐུང་ལས་མེ་ཆོས་བཞི་ལྡན་སྦར་བས། ཕུང་པོ་ལྔ་དང༌།
ཁམས་བཞི་དང༌། སྐྱེ་མཆེད་བཅུ་གཉིས་ཀྱི་སྙིགས་མ་རྣམས་བསྲེགས་ཏེ། གཡས་རོ་མའི་མེ་
དང་འགྲོགས་པ་གྱེན་དུ་སོང་བས་སྤྱི་བོའི་ཧཾ་ཡིག་དཀར་པོ་བདུད་རྩིའི་རང་བཞིན་མགོ་ཐུར་དུ་
ལྟ་བས། རྐྱང་མའི་བདུད་རྩི་འབབ་པ་ལྷན་ཅིག་དང་པོར་ཀུན་རྫོབ་བྱང་ཆུབ་ཀྱི་སེམས་དྭངས་
མ་དང་འདྲེས་པ་རྡོ་རྗེ་ཟླ་བ་རི་བོང་ཅན་འབབ་ཅིང༌། ཕྱི་ནས་རྡོ་རྗེ་ཟླ་བ་འབའ་ཞིག་འབབ་
པར་བྱེད་དོ། །མཉམ་བཞག་པའི་རྣལ་འབྱོར་བཤད་ཟིན་ཏོ། །
རྗེས་སྤྱོད་ཀྱི་ཡན་ལག་ནི། བསམ་གཏན་མི་ནུས་ཞེས་པ་ལ་སོགས་པ་སྟེ། རིམ་པ་
གཉིས་ཀྱི་བསམ་གཏན་མི་ནུས་ན། ལྷའི་རྣལ་འབྱོར་རྣམ་དག་རྗེས་སུ་བསྟན་པར་བྱའོ། །
སྤྱན་དམར་པོ་ནི་རྗེས་སུ་ཆགས་པས་སྙིང་རྗེ་རྣམ་པར་དག་པའོ། །ཡན་ལག་ནག་པོ་མི་སླུ་
བས་ན་བྱམས་པ་རྣམ་པར་དག་པའོ། །ཞབས་བཞི་ནི། གཞན་དོན་དུ་འགྲོ་འོང་མཛད་པ་
བསྡུ་བ་བཞི་རྣམ་པར་དག་པའོ། །ཞལ་བརྒྱད་ནི་གདུལ་བྱ་རྣམ་པར་གྲོལ་བའི་སྒོ་ཡིན་པས་
རྣམ་པར་ཐར་པ་བརྒྱད་དག་པའོ། །ཕྱག་བཅུ་དྲུག་ནི་སྙིང་པོ་ལེན་ཞིང་འཛིན་པར་བྱེད་པས
སྟོང་པ་ཉིད་ཀྱི་ཡེ་ཤེས་བཅུ་དྲུག་རྣམ་པར་དག་པའོ། །ཕྱག་རྒྱ་ལྔ་ནི། སྤྱི་བོའི་འཁོར་ལོ་མི་
བསྐྱོད་པ་རྣམ་པར་དག་པ་ལ་སོགས་པ་ཡིན་པས་སངས་རྒྱས་ལྔ་རྣམ་པར་དག་པའོ། །ཁྲོ་བོ་
ནི་གདུག་པ་འདུལ་བ་རྣམ་པར་དག་པ་གོ་སླའོ། །སྤྱན་གསུམ་ནི་ནང་གི་རྩ་གསུམ་དག་པས་
ཤར་བའི་ཕྱིར་སྐུ་གསུམ་རྣམ་པར་དག་པའོ། །རུས་པ་བཞི་ནི། སྙིང་པོའམ། རྟེན་ཡིན་པས་
བདེན་པ་བཞི་རྣམ་པར་དག་པའོ། །གཟུགས་ཕུང་ནི་གཞི་ཡིན་པས་རྡོ་རྗེ་མ་རྣམ་པར་དག་པ་
ལ་སོགས་པ་སྟེ་གོ་སླའོ། །
སྐྱེ་མཆེད་དྲུག་ནི། ཞེ་སྡང་རྡོ་རྗེ་མ་ལ་སོགས་པ་དག་པའོ། །དབང་ཕྱུག་ཡན་ལག་
བརྒྱད་སྒྲུབ་པའི་ས་ལྷ་སོགས་པ་འཛིན་པ་ནི། དངོས་གྲུབ་སྩོལ་བ་ཡིན་ལ། ནད་བརྒྱད་ཞི་བའི་
-542-

སྔགས་ལ་འཇུག་པའི་སྒོ་ལས། ཀྱཻ་རྡོ་རྗེའི་མངོན་རྟོགས་ཀྱི་རིམ་པ་བཞུགས། ༧༢༽
ཕྱིར་གླང་པོ་ལ་སོགས་པ་འཛིན་པ་ནི། སྐྱོན་རང་གནས་སུ་སེལ་བའམ། ལྟས་ངན་གཡང་དུ་
ལོན་པ་རྣམ་པར་དག་པ་ཡིན་ནོ། །ནི་རཾ་ཤུ་ལས་ནི་རུས་པའི་ཕྲེང་བ་ལས་སོ། །གཞན་ནི་ཤེལ་
ལ་སོགས་པའོ། །བསམ་གཏན་སྔགས་ཀྱི་བཟླས་པ་ནི་ཡིད་རྩེ་གཅིག་པའི་བཟླས་པ་དང་
པོའོ། །ཆོ་ག་ལྷག་མ་ནི་སྤྱི་དང་མཐུན་ནོ།། །།མི་ཐུབ་ཟླ་བ་ལུགས་ཀྱི་རྣམ་ངེས་སོ། །
༈ ཡང་ཤེས་རབ་དབང་པོ་ལྟར་ན་དེ་དང་མི་ཐུབ་ཟླ་བ་ལུགས་དང་ཕལ་ཆེར་འདྲ་བ་ལ།
ཚོགས་ཞིང་སྤྱན་འདྲེན་པའི་ཚེ་སྙི་ཁར་པཾ་ལས་པད་མ། རཾ་ལས་ཉི་མའི་དཀྱིལ་འཁོར་གྱི་ཧཱུཾ་
ལས་སྤྱན་འདྲེན་པ་དང༌། དེ་ལ་ཕྱི་དང༌། ནང་དང༌། གསང་བའི་མཆོད་པ་རྣམས་ཀྱིས་མཆོད་པ་
དང༌། ལམ་ལ་གནས་པར་དམ་བཅས་པའི་རྗེས་སུ་ཚད་མེད་པ་བཞི་སྒོམ་པ་དང༌། བདག་མེད་
མ་ཁ་ཊཱཾ་ག་མི་འཛིན་པ་ལྷ་མོ་རྣམས་འགོད་པ་ན། གཟུགས་རྣམ་པར་དག་པ་གོ་རཱི། སྒྲ་རྣམ་
པར་དག་པ་ཙོ་རཱི། དྲི་རྣམ་པར་དག་པ་བཻ་ཏ་ལཱི། རོ་རྣམ་པར་དག་པ་གྷསྨ་རཱི། ས་རྣམ་པར་
དག་པ་པུཀྐ་སཱི། ཆུ་རྣམ་པར་དག་པ་ཤ་བ་རཱི། མེ་རྣམ་པར་དག་པ་ཙཎྜ་ལཱི། རླུང་རྣམ་པར་དག་
པ་ཌོ་བི་ནཱི། ཞེས་རྣམ་དག་དྲན་ཞིང་སྒོམ་པ་དང༌། གཙོ་བོ་བཞེངས་པ་ན་ཡང༌། རྣམ་ཐར་བསྡུ་
དངོས་སྟོང་རྣམས་དག །ཞལ་བརྒྱད་ཞབས་བཞི་བཅུ་དྲུག་ཕྱག །གཡས་དཀར་གཡོན་དམར་
དབུས་མཐིང་སྤྱན། །གསུམ་གསུམ་ལྷག་མ་བུང་བ་མཚུངས། །ཉི་མར་ཞབས་གཡས་བརྐྱང་
གཡོན་བསྐུམ། །ལྷག་མ་གར་གྱི་ཚུལ་གྱིས་བཞེངས། །གཡས་པར་གླང་སོགས་ནད་བརྒྱད་
སྡུད། །གཡོན་ན་ས་སོགས་དབང་ཕྱུག་བརྒྱད། །ཅེས་དག་པ་དྲན་ཞིང་སྒོམ་པ་དང༌། རྣམ་ཤེས་
དག་པའི་བདག་མེད་མ། །ཞེས་དག་པ་དྲན་ཞིང་སྒོམ་པ་དང་། མཆོད་པ་དོན་ཡོད་གྲུབ་པའི་
ཡན་ལག་གི་སྐབས་སུ། གཙོ་བོ་ནས་བརྩམས་ཏེ། ལྷ་ཐམས་ཅད་རང་བཞིན་གྱིས་མཆོད་པ་
དང༌། སྙིང་ཁར་ཟླ་བ་རྡོ་རྗེ་ལ་ཧཱུཾ་ཡིག་དང༌། རྡོ་རྗེ་ལ་སོགས་པ་ཕྲ་མོའི་རྣལ་འབྱོར་གྱི་སྤྲོ་བསྡུ་
དང༌། གཞན་ལུས་ཐབས་ལྡན་གྱི་རྣལ་འབྱོར་སྒོམ་པའོ།། །།
-543-

བོ་དོང་བཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ